Η σειρά περιλαμβάνει δραματικές αναπαραστάσεις βασισμένες σε μαρτυρίες.
Μερικά γεγονότα και χαρακτήρες έχουν τροποποιηθεί ή συνδυαστεί.
Είναι μια σειρά τριών επεισοδίων που το καθένα
πρέπει να κριθεί και να κατανοηθεί στο πλαίσιο ολόκληρης της σειράς.
Όλοι έχουν ένα μυστικό.
Δουλειά μας ήταν να βρούμε αυτό το μυστικό.
Με κάθε τρόπο.
Ως δημοσιογράφοι της News of the World, τα βρίσκαμε όλα.
Δεν είχε σημασία ποιος ήσουν.
Ηθοποιοί,
ποδοσφαιριστές,
μοντέλα.
Ακόμα και γαλαζοαίματοι.
Δεν είχε σημασία.
Όλοι ήταν στο στόχαστρο.
Στη δεκαετία του '90,
ήμουν μοντέλο και μέρος του διεθνούς τζετ σετ.
Και, ένα βράδυ, πετούσα πίσω στο Λονδίνο.
Ήταν αργά τη νύχτα.
Κατέβηκα από το αεροπλάνο, πήρα ταξί για το σπίτι, και...
Ένιωθα ανανεωμένη. Είχα κάνει ένα υπέροχο διάλειμμα.
Πετούσα στα σύννεφα.
Όποιος κι αν ήσουν, θα στήναμε ενέδρα, θα σε πιάναμε στα πράσα,
με φωτογραφίες, ήχο και βίντεο.
Και λίγο πριν τη δημοσίευση,
έπρεπε να κάνεις εκείνο το τελευταίο τηλεφώνημα.
Όταν έφτασα στο διαμέρισμά μου,
είδα ότι ο τηλεφωνητής μου
είχε αναμμένο το φωτάκι, που σήμαινε ότι είχα μήνυμα.
Και ήταν κάποιος από τη News of the World.
Δεν ήταν εύκολο τηλεφώνημα για κανέναν από τους δύο μας,
και, στο 99% των τηλεφωνημάτων, είτε κλείνουν το τηλέφωνο απότομα
ή αρνούνται να σχολιάσουν.
Ήταν ένα μήνυμα που με ενημέρωνε ότι επρόκειτο να είμαι
στη News of the World το επόμενο πρωί
για ένα σκάνδαλο ναρκωτικών,
και αν ήθελα να κάνω κάποιο σχόλιο.
Απλώς...
Νομίζω ότι θέλησα να καθίσω. Βασικά, αυτό έκανα.
ENA ΜΗΝΥΜΑ
Ήξερες ότι η ζωή τους θα άλλαζε, και το ήξεραν κι αυτοί.
Σχεδόν τους λυπόμουν. Σχεδόν.
Και θυμάμαι απλώς να κάθομαι στο πάτωμα σε απόλυτο σοκ.
Δεν ήξερα... Δεν μπορούσα καν να συνδέσω την ιστορία
με αυτό που μόλις είχε συμβεί.
Σκεφτόμουν, "Περί τίνος πρόκειται; Για τι πράγμα μιλάς;"
ΤΟ ΜΟΝΤΕΛΟ ΤΖΟΝΤΙ ΔΙΑΚΙΝΕΙ ΚΟΚΑΪΝΗ
ΑΠΟΚΛΕΙΣΤΙΚΟ! ΣΕΛΙΔΕΣ ΟΚΤΩ & ΕΝΝΕΑ
Είναι μια στιγμή που το αίμα σου
απλώς φεύγει από όλο σου το σώμα.
Είναι ο απόλυτος πανικός.
Δεν ξέρεις πώς να το αντιμετωπίσεις και σκέφτεσαι,
"Τι συνέβη;"
ΠΑΓΚΟΣΜΙΑ ΑΠΟΚΛΕΙΣΤΙΚΟΤΗΤΑ Η ΤΟΥΛΙΣΑ ΚΛΕΙΝΕΙ ΣΥΜΦΩΝΙΕΣ ΚΟΚΑΪΝΗΣ
Η ζωή μου καταστράφηκε.
Τελείωσε.
Απλώς θέλω τη ζωή μου πίσω.
Αν το τηλέφωνό σου χτυπούσε
αργά το βράδυ Παρασκευής ή το πρωί του Σαββάτου,
το τελευταίο άτομο που ήθελες να ακούσεις ήταν ο Μάζερ Μαχμούντ.
Ο Ψεύτικος Σεΐχης.
Η δίκη του δημοσιογράφου Μάζερ Μαχμούντ, γνωστού ως Ψεύτικου Σεΐχη,
ξεκίνησε στο δικαστήριο Ολντ Μπέιλι.
Ήταν τόσο απίστευτο, που ήταν πιστευτό, καταλάβατε;
Δεν μπορεί να 'ναι ψεύτικο.
Επί 30 χρόνια κατάφερε να αποκρύψει την ταυτότητά του.
Η ανωνυμία του, η μυστικότητά του,
ήταν το κλειδί σε όλη του την απάτη.
Ο αυτοαποκαλούμενος "Βασιλιάς της Απάτης",
προσέρχεται στο δικαστήριο κάθε μέρα φορώντας μπαλακλάβα.
Ήταν ένα αδίστακτο, ανέντιμο
και ανελέητο άτομο.
Ο Μάζερ Μαχμούντ ήταν πίσω από μεγάλα σκανδαλοθηρικά λαβράκια.
Ιστορίες όπως τα στημένα παιχνίδια στο πακιστανικό κρίκετ,
και το σχέδιο για την απαγωγή της Βικτόρια Μπέκαμ.
Ο Μαζ έπαιζε μια καρικατούρα
που δεν είχε κανένα θέμα με τα λεφτά
και αν ερχόσουν κοντά, μπορούσες να έχεις το μερίδιό σου.
Σιχαίνομαι που το λέω.
Είναι πάρα πολύ καλός σε αυτό που κάνει.
Ο ΨΕΎΤΙΚΟΣ ΣΕΪ́ΧΗΣ
Να φέρω τσάι, Πολ;
Πέρασε εσύ πρώτος, έλα.
Ο κόσμος θα πει ότι αυτό δεν συνέβη ποτέ,
αλλά συνέβη.
Όσο παράξενο κι αν ακούγεται,
ΠΟΛ ΣΑΜΡΑΪ ΠΗΓΗ NEWS OF THE WORLD
μπορεί να μην το πιστεύεις, αλλά συνέβη πραγματικά.
Πάμε πίσω στη δεκαετία του '90.
Είχα εκτίσει ποινή για απάτη,
και όταν βγήκα, δεν είχα δουλειά,
αλλά ήθελα να γίνω δημοσιογράφος.
Έτσι, ήρθα σε επαφή με τον Μάζερ Μαχμούντ.
Δεν λεγόταν Ψεύτικος Σεΐχης, ήταν ο Μάζερ Μαχμούντ,
και μου είπε, "Θέλεις να δουλέψεις μαζί μου;
"Έλα να με βρεις και φέρε κανένα ρεπορτάζ".
Εκείνον τον καιρό, ήμουν γνωστός ως Πιτσαδόρος,
ο άνθρωπος που πάντα παραδίδει.
Έτσι, ένα βράδυ, μου τηλεφωνεί ένας άντρας που αυτοαποκαλείται δρ Ρανγκουάνι.
Είναι ένας αξιοσέβαστος, 62χρονος παθολόγος,
παντρεμένος, οικογενειάρχης με δύο κόρες, από το Σόλιχαλ στο Μπέρμιγχαμ.
Μου εξήγησε, μου είπε, "Σου μιλάω εμπιστευτικά,
"έχω πρόβλημα με μια φιλενάδα".
Είχε παράνομη σχέση 15 χρόνια
κι εκείνη ισχυριζόταν
ότι ήταν ο πατέρας των τριών γιων της.
Κάτι τέτοιο θα προκαλούσε στη φήμη του,
επαγγελματική και προσωπική, απόλυτη καταστροφή.
Έτσι, λέει ο δρ Ρανγκουάνι,
"Έχεις κάνει φυλακή".
Λέω, "Ναι, έχω κάνει".
Λέει, "Άρα ξέρεις δολοφόνους;"
"Έχω συναντήσει, ναι".
Μου λέει, "Τη θέλω νεκρή".
Του λέω, "Εντάξει, θα δω τι μπορώ να κάνω".
Έπρεπε να πάρω μια απόφαση.
Η μία ήταν
να πάω στην αστυνομία,
δηλαδή,
αυτό που θα έκανε ο καθένας,
ή να πάω στον Μαζ.
Έτσι, πήρα τον Μαζ.
Και μου είπε, "Άκου τι θα κάνουμε.
"Θα έρθω στο Μπέρμιγχαμ".
ΜΠΕΡΜΙΓΧΑΜ ΝΙΟΥ ΣΤΡΙΤ
"Θα κλείσουμε δωμάτιο στο Hyatt, στο Μπέρμιγχαμ.
"Εγώ θα είμαι ο εκτελεστής".
Ο Ρανγκουάνι δεν θα υποψιαζόταν ούτε στιγμή
ότι ήταν ένας δημοσιογράφος της News of the World.
Το πρώτο πράγμα που έκανε ο Μαζ σε κάθε κομπίνα
ήταν να βάλει κοριούς παντού στο δωμάτιο.
Και μετά, η δουλειά μου ήταν να φέρω τον Ρανγκουάνι στη συνάντηση.
Οπότε, μπαίνουμε μέσα
και κοιτάζω τριγύρω στο δωμάτιο
και το πιο διακριτό πράγμα που βλέπω είναι ένα νεσεσέρ
πάνω στο τραπέζι.
Έπρεπε να πιάσουμε τον Ρανγκουάνι με στοιχεία.
Έπρεπε να το έχουμε σε βίντεο.
Και να βλέπεις ξεκάθαρα στο βίντεο
τον Ρανγκουάνι να παραδέχεται ότι θέλει την ερωμένη του νεκρή.
Ειλικρινά, ήταν σοκαριστικό.
Θέλεις να μοιάζει με ατύχημα;
Εσύ ξέρεις τι να κάνεις. Το αφήνω πάνω σου.
Θες να τη σκοτώσω;
Να φύγει από τη ζωή μου, να τη ξεφορτωθώ.
Ο Μαζ λέει, "Εντάξει, πέντε χιλιάδες λίρες. Μετρητά.
"Πρέπει να δώσεις τα μισά μπροστά
"και τα υπόλοιπα όταν τελειώσει η δουλειά".
Έτσι, λίγες μέρες μετά,
κανονίσαμε να πάρουμε τα χρήματα από τον γιατρό.
Είχαμε ένα βαν κοντά στη συνάντηση,
όπου ένας τεχνικός μας κρυβόταν με μια βιντεοκάμερα.
Έπρεπε να έχουμε τον δρα Ρανγκουάνι στην κάμερα να δίνει τα χρήματα.
Αυτό θα ήταν σοβαρή απόδειξη πρόθεσης.
Έρχεται ο Ρανγκουάνι.
Λέει ο Μαζ στον δρα Ρανγκουάνι,
"Πού είναι η προκαταβολή;"
Βγάζει έναν φάκελο.
Απίστευτο υλικό.
ΜΥΣΤΙΚΟ ΒΙΝΤΕΟ NEWS OF THE WORLD
Αυτά είναι τα λεφτά;
Ήταν σοβαρή απόδειξη πρόθεσης.
Και του λέει ο Μαζ,
"Λοιπόν, θα σε πάρουμε όταν γίνει".
Το βίντεο είναι πολύ ασταθές,
αλλά έπρεπε να πιάσουμε την αντίδραση του γιατρού.
Και φεύγοντας,
ο Ρανγκουάνι δίνει μια θριαμβευτική γροθιά στον αέρα.
Λέει ο Μαζ, "Τον έχω".
Έτσι, περνάει η Παρασκευή.
Σάββατο πρωί, μου τηλεφωνεί ο Μαζ και λέει, "Είναι όλα έτοιμα.
"Όταν σου τηλεφωνήσει, και θα το κάνει,
"πες του ότι θα γίνει σήμερα".
Λέει, "Πρέπει να είναι ρεαλιστικό.
"Όταν τηλεφωνήσει, άρχισε να τρέχεις, να λαχανιάσεις.
"Εντάξει; Να ακούγεσαι αγχωμένος.
"Κατάγραψε το τηλεφώνημα και κάν' το ρεαλιστικό".
Τηλεφωνεί το απόγευμα
και δεν θα ξεχάσω ποτέ τι είπε. Χτυπάει,
απαντώ, αρχίζω να καταγράφω,
"Ναι, γιατρέ".
Και λέει, "Έγινε;"
Λέω, "Τι;"
"Την τελειώσατε; Τελείωσε;"
Λέω, "Ναι, τελείωσε".
Συνελήφθη το απόγευμα του Σαββάτου,
το άρθρο βγήκε την Κυριακή.
Και να η ιστορία, σε δισέλιδο.
ΓΙΑΤΡΟΣ ΘΕΛΗΣΕ ΝΑ ΣΚΟΤΩΣΕΙ ΜΕ ΦΑΡΜΑΚΑ ΚΑΙ ΣΥΡΙΓΓΕΣ
ΤΟΥ ΜΑΖΕΡ ΜΑΧΜΟΥΝΤ
Ο δρ Ρανγκουάνι ήταν αξιοσέβαστος.
Αλλά ο δικαστής Έιλιοτ
είπε ότι είχε επινοήσει μια σειρά περίτεχνων ψεμάτων
για να μην κατηγορηθεί για έγκλημα
και δεν είχε δείξει καμία μετάνοια.
Ο δρ Ρανγκουάνι, αφού κρίθηκε ένοχος,
καταδικάστηκε σε επτά χρόνια φυλάκισης.
ΒΑΣΙΛΙΣΣΑ ΕΛΙΣΑΒΕΤ ΙΙ ΔΙΚΑΣΤΗΡΙΑ
Ήμουν πραγματικά ευγνώμων στον Μαζ, γιατί ήμουν πρώην κατάδικος
και η σύνδεση με τον Μαζ, το κύρος που τη συνόδευε,
μου έδωσε πίσω την αυτοπεποίθησή μου,
ότι τώρα, καταλαβαίνετε, έκανα κάτι ουσιαστικό.
Είμαι αστυνομικός πολύ καιρό,
και η υπόθεση δεν θα έφτανε στο δικαστήριο
αν δεν είχε υπάρξει...
η έρευνα από τις εφημερίδες.
Η δεκαετία του '90 ήταν η χρυσή εποχή της σκανδαλοθηρικής δημοσιογραφίας.
Φανταστείτε έναν κόσμο χωρίς ίντερνετ, χωρίς κινητά τηλέφωνα.
Αυτή η εφημερίδα είναι κυριολεκτικά η πηγή των ειδήσεων.
Κι έτσι, είχαμε τη δύναμη
να διαμορφώνουμε τον τρόπο σκέψης του κόσμου.
Σήμερα δεν πρέπει να υποτιμάται
πόσο μεγάλη ήταν η News of the World τη δεκαετία του '90.
Ήταν τεράστια. Ήταν η εφημερίδα που συζητούσαν όλοι.
Η μεγαλύτερη σε πωλήσεις κυριακάτικη εφημερίδα διεθνώς.
Πάντα είχε ένα σκάνδαλο, μια διασημότητα
ή έναν πολιτικό που είχε κάνει κάτι
και το μάθαινες από τη News of the World.
ΑΠΟΚΛΕΙΣΤΙΚΟ! ΤΟ ΜΥΣΤΙΚΟ ΤΟΥ ΠΟΔΟΣΦΑΙΡΙΣΤΗ
ΠΟΠ ΣΤΑΡ ΣΕ ΜΕΓΑΛΟ ΚΑΒΓΑ
ΕΡΩΤΥΛΟΣ ΒΟΥΛΕΥΤΗΣ ΜΕ ΑΦΗΣΕ ΕΓΚΥΟ
ΔΙΕΘΝΕΙΣ ΕΙΔΗΣΕΙΣ
Ο Μάζερ κι εγώ ήμασταν και οι δύο μυστικοί ερευνητές
της News of the World,
αλλά ήμασταν εντελώς διαφορετικοί.
Εγώ πουλούσα εφημερίδες, ψυχαγωγούσα και σκανδάλιζα.
Εκείνος ήταν ένας εκδικητικός άγγελος που έστελνε κόσμο στη φυλακή.
Αλλά δεν συναναστρεφόταν μαζί μας. Δεν έπινε μαζί μας.
Έκανε παρέα με τη δική του μικρή ομάδα.
Ήθελα απεγνωσμένα να γίνω φίλος του και να κλέψω τις επαφές του.
Και θυμάμαι να πηγαίνω και να του λέω,
"Θέλω πολύ να δουλέψω μαζί σου".
Και η απάντησή του ήταν,
"Δεν πρόκειται να συμβεί".
Ήμουν στο παρεάκι του Μαζ.
Είναι κάτι για να νιώθει κανείς περήφανος.
Ήταν σχεδόν σαν να ήταν μυστικός πράκτορας,
άνθρωπος μυστηρίου.
ΣΤΙΒ ΜΠΑΡΤΟΝ ΦΩΤΟΓΡΑΦΟΣ NEWS OF THE WORLD
Ήταν γνωστό ότι δεν άφηνες φωτογραφίες του Μαζ από δω κι από κει.
Προφανώς και είχαμε πολλές φωτογραφίες του,
μα τις πηγαίναμε στο αντίστοιχο τμήμα
και έβαζαν μια μαύρη γραμμή πάνω από τα μάτια του.
Ο Μάζερ πραγματικά απολάμβανε να παίζει ρόλους.
Του άρεσε πολύ η υποκριτική.
ΚΡΙΣΤΙΝ ΧΑΡΤ ΕΡΕΥΝΗΤΡΙΑ NEWS OF THE WORLD
Είχε κάτι σαν αύρα παιδιού,
κάτι σαν αγοράκι-πρίγκιπας.
Και χρησιμοποιούσε το αγοράκι
για να είναι καλύτερος στις αποστολές, όπως τα παιδιά που μεταμφιέζονται.
Με τον Μαζ ήμασταν πολύ κοντά. Αυτοκόλλητοι.
ΣΤΙΒ ΓΚΡΕΪΣΟΝ ΦΩΤΟΓΡΑΦΟΣ ΤΗΣ NEWS OF THE WORLD
Έκανα διάφορα για τον Μαζ.
Ντύθηκα Άραβας.
Ντύθηκα γυναίκα.
Έβαλα κοριούς σε σπίτια.
Έχω κάνει τα πάντα για τον Μαζ.
Η ομάδα που είχε φτιάξει ο Μάζερ
ήταν όλοι απροσάρμοστοι με κάποιο τρόπο.
Δεν ταίριαζαν στην κοινωνία και ήταν κάπως περιθωριοποιημένοι,
γιατί κι εκείνος ήταν.
Εκείνο τον καιρό,
ήταν ο μόνος Ασιάτης δημοσιογράφος στην εφημερίδα.
Εκείνη την εποχή,
υπήρχαν περιορισμοί για το τι μπορούσε να κάνει ένας Ασιάτης δημοσιογράφος.
Ο Μαζ περιοριζόταν σε άρθρα για Ασιάτες
ή άρθρα για ρατσισμό.
Αν ο Μαζ ήθελε να ασχοληθεί με διασημότητες
ή τη διαφθορά στους βρετανικούς θεσμούς,
οι συντάκτες δεν ήταν πολύ ανοιχτόμυαλοι.
Δεν μπορούσαν να δουν πώς ένας Ασιάτης ή μαύρος δημοσιογράφος
θα μπορούσε να συσχετιστεί με έναν λευκό στόχο.
Έτσι, αποφάσισε να ανατρέψει αυτό το σκεπτικό.
Κι έμαθε να το κάνει σε απόλυτο βαθμό
για να παίρνει ό,τι θέλει.
Ο Μαζ είχε την ιδέα του Ψεύτικου Σεΐχη.
Βασικά ήταν ιδιοφυής ιδέα.
Υπήρχε η εικόνα τότε
των απίστευτα πλούσιων Αράβων που κατέφθαναν στο Λονδίνο.
Σαν να μετέφεραν
τον αδιανόητο πλούτο τους εδώ,
και μπορούσαν να κάνουν ό,τι ήθελαν.
Δεν είχαν καμία αίσθηση του απίστευτου πλούτου τους.
ΝΙΛ ΓΟΥΟΛΙΣ NEWS OF THE WORLD
Και αν βρισκόσουν κοντά του, σε θάμπωνε.
Επειδή ο μέσος άνθρωπος δεν είχε καμία εξοικείωση
με την αραβική κουλτούρα, τους σεΐχηδες,
ή τι έκαναν οι σεΐχηδες,
τι έλεγαν, πώς φέρονταν,
ο Μάζερ θεώρησε ότι οι άνθρωποι θα έχουν προκαταλήψεις.
Έτσι, ο Μαζ πολύ έξυπνα
εκμεταλλεύτηκε την τάση της εποχής.
Κατάλαβε ότι μπορεί να χρησιμοποιήσει το φυλετικό
ως το βασικό του χαρτί.
Ένας τρόπος που έβρισκε τις ιστορίες του
ήταν η τηλεφωνική γραμμή
που διαφημιζόταν
κάθε βδομάδα στη News of the World.
"Ξέρετε κάποιο σκάνδαλο που μπορεί να ερευνήσει ο Μάζερ Μαχμούντ;
"Καλέστε μας!
"Πληρώνουμε πολλά".
Αυτό έδινε κίνητρο σε πολύ κόσμο
να πάρει τηλέφωνο.
Η διαδικασία της μετατροπής του Μάζερ Μαχμούντ σε Ψεύτικο Σεΐχη
ήταν μια διαδικασία
που έπρεπε να γίνει σταδιακά.
Δεν μπορούσε να γράψει αμέσως πιασάρικα άρθρα για διάσημους
χωρίς να έχει ασκηθεί σ' αυτό.
Ένας από τους τρόπους που το έκανε αυτό
ήταν ότι ασχολήθηκε με λιγότερο διάσημους ανθρώπους.
Ανθρώπους που ήταν
πιο εύκολα χειραγωγήσιμοι στην κατάσταση που δημιουργούσε.
Μια μέρα, έλαβε ένα τηλεφώνημα με μια πληροφορία για την Έμα Μόργκαν.
Πολύ καλή πληροφορία.
Η Έμα Μόργκαν ήταν πολύ διάσημο κορίτσι της Σελίδας Τρία τότε
και μάθαμε ότι παίρνει ναρκωτικά.
ΠΙΚΑΝΤΙΚΟ
Ήταν η τέλεια ευκαιρία για τον Μαζ να δοκιμάσει τον Ψεύτικο Σεΐχη.
Ήμουν 24 ετών
και ήμουν αισθησιακό μοντέλο τη δεκαετία του '90,
σε πολλές εφημερίδες, όπως τη Sun και τη News of the World.
Η Σελίδα Τρία είχε βασικά ένα γυμνόστηθο κορίτσι
στην τρίτη σελίδα της εφημερίδας The Sun,
και πολύς κόσμος έλεγε, "Γιατί το κάνεις αυτό;"
Αλλά ήταν μόδα.
Θα έλεγα τα κορίτσια της Σελίδας Τρία τότε
ήταν κάτι σαν το Love Island σήμερα.
Δεν πετάνε τα βυζιά τους έξω,
αλλά βλέπουμε πολύ πισινό, σωστά;
Οπότε, ήταν κάτι τέτοιο, αισθησιακό.
Μίλησα με τον Μάζερ και μου είπε,
"Πρέπει να επεξεργαστούμε ένα σχέδιο, πώς θα την πιάσουμε".
Είπε, "Τι λες για ημερολόγιο; Καλό θα ήταν".
Να της προσφέρουμε χιλιάδες λίρες.
Πήρα την Έμα
και είπα, "Έχουμε μια φανταστική ευκαιρία για σένα".
Της είπα ότι εμπλέκεται ένας Άραβας σεΐχης.
Δεν το πίστευα πόσο τυχερή ήμουν.
Ένιωσα τυχερή και χαρούμενη.
Ήταν η δουλειά των ονείρων μου.
Ένιωσα σαν να κέρδισα το λαχείο.
Ήμουν πολύ ενθουσιασμένη.
Και ρωτάω τον Μαζ,
"Πώς θα την πιάσουμε με κοκαΐνη;"
Πετάξαμε στο Λανθαρότε.
Προσγειωθήκαμε και περνούσαμε από την αίθουσα αφίξεων.
Και είδα κάποιον που ήξερα.
Τον έλεγαν Μπίλι.
O Μαζ μου είπε
ότι ο τύπος που έδωσε την πληροφορία στην εφημερίδα λεγόταν Μπίλι.
Αυτός ο Μπίλι υποτίθεται ότι ήταν φίλος της Έμα.
Ήξερα τον Μπίλι γιατί είχα κάνει φωτογραφίσεις στο Λανθαρότε παλιά.
Ρώτησα τι έκανε εκεί και μου είπε
ότι είναι ο σωματοφύλακάς μου.
Σκέφτηκα, "Θεέ μου, ο σεΐχης μου έδωσε σωματοφύλακα".
Με έκανε να νιώσω πολύ ξεχωριστή.
Μετά ο Μαζ είπε ότι ο φίλος της Έμα, ο Μπίλι, θα προμήθευε τα ναρκωτικά.
Έφτασα στο ξενοδοχείο.
Ο Στιβ με χαιρέτησε και είπε, "Παράγγειλε ό,τι θες.
"Ο σεΐχης θα σου πληρώσει τα πάντα.
"Τίποτα δεν είναι υπερβολικό".
Έφτασα στο ξενοδοχείο
και τηλεφώνησα στον Μαζ και του είπα,
"Είναι εδώ. Ώρα για την κομπίνα".
Χρειαζόμασταν ήχο και εικόνα.
Χρειαζόμασταν το βίντεο.
Αν δεν το είχαμε, δεν είχαμε το άρθρο.
Ο Μάζερ μπήκε στο δωμάτιο του ξενοδοχείου
ενώ σκεφτόμουν πού να βάλω τις κάμερες.
Υπήρχε ένα καλοριφέρ με σταυρωτό ξύλινο πλέγμα,
οπότε έβαλα την κάμερα εκεί.
Ο Μαζ προσποιήθηκε ότι άπλωσε την κοκαΐνη.
Κι έκανε αυτό. Τέλειο.
Εντελώς τέλειο.
Το δωμάτιο ήταν έτοιμο.
Η κάμερα ήταν έτοιμη,
ο ήχος ήταν έτοιμος, όλα ήταν έτοιμα.
Χρειαζόταν μόνο
να έρθει η Έμα.
Περπατούσα στον διάδρομο,
πήγα να χτυπήσω και σταμάτησα. Είχα πολύ άγχος.
Χτύπησα την πόρτα.
Η Έμα μπαίνει μέσα και ο Μαζ τη χαιρετάει.
Δεν φορούσε αραβική κελεμπία. Ένα απλό κοστούμι φορούσε,
και τη χαιρετά με τα δύο χέρια.
Σαν Άραβας πρίγκιπας.
Κι είναι πάντα υπερβολικός.
"Σε βρίσκω πανέμορφη.
"Σε βρίσκω υπέροχη. Εντελώς υπέροχη για ημερολόγιο".
Ήταν πολύ κομψά ντυμένος.
Παρατήρησα ότι είχε υπέροχο δέρμα.
Τα νύχια του ήταν τέλεια περιποιημένα.
Φορούσε ένα μεγάλο χρυσό ρολόι.
Θυμάμαι που σκέφτηκα ότι απέπνεε αρχοντιά και γοητεία.
Υπήρχε και σαμπάνια εκεί.
Ο Μπίλι ήταν επίσης στο δωμάτιο.
Η ατμόσφαιρα στο δωμάτιο ήταν υπέροχη,
αλλά ήμουν νευρικός.
Επειδή ήταν πάντα αγχωτικό να τοποθετείς τις κάμερες.
Μπορεί να έπεφταν στο πάτωμα.
Μπορεί να τελείωνε η μπαταρία
τη στιγμή που θα ρουφούσε την κοκαΐνη.
Έτσι, ανησυχούσα όλη την ώρα γιατί έπρεπε να πάει καλά.
Ο Μπίλι λέει ξαφνικά, "Θες λίγη κόκα;"
Κι εκείνη ήταν πολύ...
όχι σοκαρισμένη, αλλά έδειχνε να σκέφτεται
"Τι στο καλό;"
Ταράχτηκε λίγο. Λέει ο Μαζ,
"Κάνε. Δεν μας νοιάζει. Κανένα πρόβλημα".
Έκανε όλο το πακέτο του Άραβα.
Με είδε να αρνούμαι και λέει, "Όχι, όχι. Έλα τώρα".
Δεν θυμάμαι τις ακριβείς λέξεις,
αλλά με ενθάρρυνε πολύ για να πάρω κοκαΐνη.
Πιθανόν να είχα ξαναπάρει πέντε, έξι φορές στο παρελθόν
και δεν το είχα απολαύσει ιδιαίτερα.
Αλλά ειλικρινά νόμιζα ότι αν έλεγα όχι,
ίσως κόστιζε τη δουλειά.
Κι έτσι σνίφαρα κοκαΐνη,
σκεπτόμενη ότι έτσι θα με συμπαθούσε.
Ο Μαζ ήταν ενθουσιασμένος.
Είπε, "Την έχουμε".
Ο Ψεύτικος Σεΐχης έπιασε.
Αλλά ο Μαζ ήθελε κι άλλο.
Στη συνέχεια, ο σεΐχης σηκώθηκε, βγήκε σε ένα μικρό μπαλκόνι
και μου έγνεψε.
Με ρώτησε αν μπορούσα να του βρω κοκαΐνη.
Ήμουν λίγο έκπληκτη. Και του είπα,
"Βασικά, ο Μπίλι...
"Ξέρεις, τον έχεις προσλάβει. Αυτός πουλάει κοκαΐνη.
"Πάρε από τον Μπίλι. Εγώ δεν έχω".
Και με κοίταξε στα μάτια και είπε,
"Δεν τον εμπιστεύομαι. Εσένα εμπιστεύομαι".
Είπε, "Θα προτιμούσα να την πάρεις εσύ από τον Μπίλι,
"και ίσως μετά να τη φέρεις στη σουίτα μου
"μετά το δείπνο μας".
Σε εκείνο το σημείο, ανησυχούσα ότι, αν πήγαινα στη σουίτα του,
θα μου ριχνόταν.
Θα αρνιόμουν και αυτό θα ήταν το τέλος της δουλειάς.
Ο Μπίλι σκέφτηκε ένα σχέδιο για να με προστατεύσει.
Και αυτό το σχέδιο ήταν
να ρίξω την κοκαΐνη κάτω από την πόρτα του δωματίου του.
Να τη σπρώξω διακριτικά,
να φύγω στις μύτες και να του στείλω ένα μήνυμα που να λέει,
"Είναι στην πόρτα σου".
Αυτό κι έκανα.
ΣΤΑ ΠΡΑΣΑ!
ΤΟ ΚΟΡΙΤΣΙ ΤΗΣ ΣΕΛΙΔΑΣ ΤΡΙΑ ΠΑΙΡΝΕΙ ΝΑΡΚΩΤΙΚΑ!
Δοκίμασε τον Ψεύτικο Σεΐχη
και είδε ότι δούλεψε μια χαρά.
Ήταν σε θέση να κάνει ανενόχλητος διάφορα πράγματα.
Κι έτσι, το συνέχιζε.
Νομίζω ότι ο Μάζερ Μαχμούντ απολάμβανε να κάνει τον σεΐχη.
Ήταν θεατρική δημοσιογραφία.
Οι αραβικές κελεμπίες του Ψεύτικου Σεΐχη
ήταν ο τρόπος του Μάζερ να εισχωρήσει στον κόσμο των πλουσίων,
των ισχυρών και με επιρροή.
ΚΟΣΜΟΠΟΛΙΤΙΣΣΑ ΤΗ ΜΕΡΑ, ΝΤΙΛΕΡ ΤΗ ΝΥΧΤΑ ΑΠΟΚΛΕΙΣΤΙΚΟ!
Διάβασα το άρθρο κλαίγοντας ασταμάτητα.
Να 'μαι στην εφημερίδα ως έμπορος ναρκωτικών.
Ήταν απίστευτο.
Δεν μπορούσα να το πιστέψω. Τότε συνειδητοποίησα
ότι ο σεΐχης δεν ήταν σεΐχης.
Ήταν μυστικός ρεπόρτερ ερευνητής
από τη News of the World με το όνομα Μάζερ Μαχμούντ.
ΑΠΟΚΛΕΙΣΤΙΚΟ! ΤΟΥ ΜΑΖΕΡ ΜΑΧΜΟΥΝΤ
Σοκαρίστηκα, τρομοκρατήθηκα.
Ντρεπόμουν για το τι θα σκεφτεί ο κόσμος.
Και έκλαιγα δίχως τέλος.
Μέσα σε μια εβδομάδα από τη δημοσίευση,
η σπιτονοικοκυρά μου με έδιωξε από το σπίτι.
Η Sun σταμάτησε τη συνεργασία.
Τηλεφωνούσα στο πρακτορείο μου.
Τηλεφωνιόμασταν κάθε μέρα στις 5:00 μ.μ.
για να δούμε τι δουλειές είχαμε για την επόμενη μέρα.
Τίποτα.
Ο ΜΑΖΕΡ ΜΑΧΜΟΥΝΤ ΑΡΝΕΙΤΑΙ ΟΤΙ ΕΝΘΑΡΡΥΝΕ ΤΗΝ ΕΜΑ ΜΟΡΓΚΑΝ ΝΑ ΠΑΡΕΙ ΚΟΚΑΪΝΗ
Κάποιοι επικρίνουν τον τρόπο που δουλεύεις.
Θεωρούν ότι ουσιαστικά προτρέπεις τον κόσμο
να διαπράξει εγκλήματα που δεν θα είχε κάνει
αν δεν ήσουν εκεί, προσφέροντάς τους κάτι δελεαστικό.
Είναι ένα επιχείρημα που ακούγεται ξανά και ξανά,
αλλά, Σάιμον, διάσημος είσαι κι εσύ. Γνωστό όνομα.
Θα υπήρχε ποτέ τρόπος να σε πείσω να μου πουλήσεις κοκαΐνη;
Δεν θα μπορούσα σίγουρα,
είτε ντυνόμουν σεΐχης ή Σιχ ή οτιδήποτε άλλο.
Δεν θα πουλούσες κοκαΐνη.
Αυτοί που αποκαλύπτουμε το κάνουν.
Αν θέλετε να καταλάβετε τον Μαζ και τι...
του δίνει ζωή,
πρέπει να πάτε στο παρελθόν του.
Ο Μαζ και εγώ μεγαλώσαμε στο Μπέρμιγχαμ.
ΜΠΕΡΜΙΓΧΑΜ
ΜΑΖΕΡ ΜΑΧΜΟΥΝΤ 1985
Είναι ένας τύπος πακιστανικής καταγωγής.
Ο πατέρας του ήταν Πακιστανός δημοσιογράφος
ΣΟΥΛΤΑΝ ΜΑΧΜΟΥΝΤ ΠΑΤΕΡΑΣ ΜΑΖΕΡ
που δούλευε για ένα περιοδικό γλώσσας Ούρντου
και περιοριζόταν μόνο σε ρεπορτάζ της κοινότητάς του.
Ο Μαζ μισούσε την προοπτική να ασχολείται μόνο με τοπικές ασιατικές εφημερίδες
όπως ο πατέρας του.
Αλλά όταν προσπάθησε να εισχωρήσει στην κυρίαρχη δημοσιογραφία,
έπεσε πάνω σε τοίχο.
Στη δεκαετία του '80, η Αγγλία ήταν μια βαθιά διχασμένη χώρα
ΕΞΩ ΟΙ ΠΑΚΙΣΤΑΝΟΙ
όπου ο ρατσισμός ήταν ανεξέλεγκτος,
και ήταν πολύ δύσκολο για τις ασιατικές εθνοτικές μειονότητες
να βρουν δουλειά στα κυρίαρχα μίντια.
Για μένα, ήταν δύσκολο να μπω στη δημοσιογραφία.
Ήθελα να δουλέψω στην τοπική εφημερίδα.
Με απέρριψαν δύο χρόνια στη σειρά λόγω εργασιακής απειρίας.
Ήταν δύσκολα για τους Ασιάτες.
Εκείνη την εποχή, πράγματι ένιωσα ότι είχα υποστεί διακρίσεις.
Τότε, δεν υπήρχαν Ασιάτες στα μέσα ενημέρωσης.
Το πώς μπήκε στη δημοσιογραφία
λέει πολλά για τον Μάζερ Μαχμούντ τότε
και για τον Μάζερ Μαχμούντ σε όλη του την καριέρα.
Ήταν σαφές, από την αρχή,
ότι ο Μάζερ Μαχμούντ θα έκανε ό,τι ήταν αναγκαίο,
ακόμη και να καρφώσει οικογενειακούς φίλους
που γνώρισε σε οικογενειακό τραπέζι,
οι οποίοι μιλούσαν για συμμετοχή σε πειρατεία βιντεοταινιών.
Πήγε τις πληροφορίες στα μίντια, εκείνοι τις μετέτρεψαν σε άρθρο,
και ξαφνικά είχε βρει δίοδο στον κόσμο της δημοσιογραφίας.
Τους πήρα και είπα,
"Ξέρω μια συμμορία που κάνει παράνομα αντίγραφα ταινιών. Ενδιαφέρεστε;"
Και, φυσικά, ενδιαφέρονταν και είπαν, "Έλα να μιλήσουμε".
Αλλά, δεν ήταν μια ιστορία που άκουσες
σε οικογενειακό τραπέζι; Πώς το πήραν όλο αυτό;
Το ξέρω. Όχι πολύ καλά.
Οι δικοί μου θεωρούσαν ότι ήταν λάθος κίνηση.
Σε βλέπουν σαν καρφί στην κοινότητα.
Ναι, ήταν ανυποχώρητος.
Αποφασιστικός, φιλόδοξος.
Και πρόθυμος να κάνει λίγο πολύ τα πάντα.
ΣΥΜΜΟΡΙΑ ΠΕΙΡΑΤΙΚΩΝ ΤΑΙΝΙΩΝ
Και, μετά από αυτήν την πρώτη ιστορία,
ο Μαζ μου είπε ότι ο μπαμπάς του ήταν έξω φρενών.
Απειλούσε να τον πετάξει έξω.
Έλεγε ότι αμαύρωσε το όνομά τους.
Αλλά ο Μαζ δεν νοιαζόταν. Το άρθρο τον ένοιαζε.
Το είχε. Ήταν αδίστακτος.
Κι έτσι συνέχισε στην καριέρα του.
Υπήρχε μεγάλη πίεση σε μας,
τα παιδιά πρώτης γενιάς,
για να πετύχουμε.
Το κλειδί δεν ήταν το κύρος της θέσης,
αλλά τα χρήματα που έβγαζες.
Αυτό ήθελαν οι γονείς μας.
Εκείνος είδε τη δημοσιογραφία
ως ευκαιρία να βγάλει λεφτά.
Αναμφίβολα, τα λεφτά τον ενδιέφεραν.
Γιατί τα λεφτά ισοδυναμούν με επιτυχία.
Τα άρθρα για τον Μαζ ήταν σαν ναρκωτικό.
Κι όπως ακριβώς ένας ναρκομανής έχει ανάγκη την επόμενη, μεγαλύτερη δόση,
ο Μαζ ήθελε πάντα μια μεγαλύτερη, καλύτερη ιστορία.
Η News of the World είχε να κάνει με αθλητικά,
σεξ, σκάνδαλα.
Αν έγραφες ένα άρθρο που συνδύαζε και τα τρία,
ήταν σαν να κέρδιζες τον πρώτο λαχνό.
Αν δεν το ξέρατε ήδη,
αύριο ξεκινά η Πρέμιερ Λιγκ της Αγγλίας.
ΤΣΕΛΣΙ ΚΥΠΕΛΛΟΥΧΟΣ ΑΓΓΛΙΑΣ
Το ποδόσφαιρο ήταν τεράστια υπόθεση για τη News of the World.
Ήμασταν μόνιμα έξω, ψάχνοντας για ιστορίες
που εμπλέκουν ποδοσφαιριστές,
συνήθως για λάθος λόγους.
Εκείνο τον καιρό, η Νιούκασλ Γιουνάιτεντ
ήταν από τις κορυφαίες ομάδες στην Πρέμιερ Λιγκ.
Ο Μαζ έλαβε μια πληροφορία ότι ο πρόεδρος της ομάδας, Φρέντι Σέπαρντ,
και ο αντιπρόεδρος, Νταγκ Χολ,
γνωστοί ως αξιοσέβαστοι επιχειρηματίες και οικογενειάρχες,
θα πετούσαν στη Μαρμπέγια μετά τον αγώνα
και θα γυρνούσαν στα υπόγεια κλαμπ της πόλης.
Ήξερες ότι θα ήταν μια μεγάλη, σημαντική ιστορία,
γιατί το ποδόσφαιρο, για τον κόσμο και τους οπαδούς της Νιούκασλ,
σήμαινε τα πάντα. Ήταν θρησκεία γι' αυτούς.
ΚΛΑΜΠ ΟΠΑΔΩΝ FIN'S TOON ARMY
Και το στάδιο, το Σεντ Τζέιμς Παρκ, ήταν σαν τον καθεδρικό ναό.
Οι παίκτες ήταν οι θεοί.
Και τα αφεντικά της ομάδας, οι αρχιερείς της θρησκείας.
ΚΑΛΩΣ ΗΡΘΕΣ ΠΙΣΩ ΑΛΑΝ ΣΙΡΕΡ
Αυτό είναι το είδος του σκανδάλου
που θα διαδιδόταν σε όλα τα σόσιαλ μίντια σήμερα.
Τη δεκαετία του '90,
ο μόνος τρόπος για να μαθευτεί τι συνέβαινε πίσω από κλειστές πόρτες
ήταν οι εφημερίδες.
Όλοι ήξεραν ότι η News of the World ήταν
η καλύτερη στην αποκάλυψη σκανδάλων.
Γι' αυτό αγόραζαν την εφημερίδα.
Έτσι έγινε η μεγαλύτερη σε πωλήσεις εφημερίδα στη χώρα.
Ο Φρέντι και ο Νταγκ θεωρούνταν άμεμπτοι
και ό,τι κι αν έκαναν,
ήταν σχεδόν αδύνατο να το αποδείξεις.
Αλλά, όσο περισσότερο έλεγες στον Μαζ ότι κάτι ήταν αδύνατο,
τόσο το κυνηγούσε.
Επικοινωνήσαμε με τον Νταγκ
και είπαμε, "Έχω έναν πελάτη που είναι πλούσιος σεΐχης
"στη Μέση Ανατολή και θέλει να ξεκινήσει
"ποδοσφαιρική λίγκα στο Ντουμπάι.
"Έχει χρήματα για να επενδύσει, και θέλει να το συζητήσει μαζί σου".
Ο Νταγκ Χολ τσίμπησε και είπε, "Τα λέμε στη Μαρμπέγια".
Ο Μαζ μου είπε ότι θα κάνω τον σωματοφύλακά του
και να ντυθώ επίσημα.
"Είσαι μέλος της συνοδείας σεΐχη,
"μη δείχνεις σαν φωτογράφος".
Εμφανιστήκαμε όλοι στη λέσχη της Μαρμπέγια.
Ο Μαζ έκλεισε μια πολυτελή βίλα.
Πολύ ακριβή.
Ο Κόνραντ ήταν ο τεχνικός, ο τύπος για την παρακολούθηση.
Θα παρακολουθούσε το υλικό στο διπλανό δωμάτιο.
Τοποθετήσαμε διάφορα αντικείμενα,
όπως μια τσάντα από τα Duty Free του Ντουμπάι
και έναν ναργιλέ, σε σημεία στη βίλα.
Ο Μαζ ήθελε να δημιουργήσει την εικόνα ότι μόλις είχαμε πετάξει από το Ντουμπάι.
21:29 μ.μ. 8 ΜΑΡΤΙΟΥ 1998
Το επίθετό μου είναι Ταφ, Σκληρός.
Ήμουν στις ειδικές δυνάμεις
για πάνω από δέκα χρόνια.
Έπρεπε να έχω πεθάνει δέκα φορές.
Φτάσαμε στη Μαρμπέγια περίπου στις 9:30 με 10:00 μ.μ.
Ο Ντάγκλας κι ο Φρέντι είπαν,
"Έχουμε μια συνάντηση στο Μαρμπέγια Μπιτς Κλαμπ.
"Θα συναντήσουμε έναν σεΐχη από το Ντουμπάι".
Ήξερα πολλά για τους σεΐχηδες.
Ήξερα πώς λειτουργούσαν,
ποιες ήταν οι συνήθειές τους.
Στην καριέρα μου ως σωματοφύλακας, έχω προστατεύσει
τον υπουργό πετρελαίου Σαουδικής Αραβίας, Αχμέτ Ζακί Γιαμανί,
πανίσχυρο άντρα εκείνη την εποχή.
Έλεγχε τις τιμές του πετρελαίου.
Πριν τη συνάντηση, συνήθως ελέγχω ποιος είναι αυτός που θα συναντήσουμε,
ψάχνω το παρελθόν του και διασφαλίζω ότι είναι ο ίδιος.
Αλλά δεν είχα χρόνο.
Τους είπα,
"Μισό λεπτό να τσεκάρω στα γρήγορα".
Όταν έφτασαν, ξαφνικά συνειδητοποιήσαμε
ότι είχαν φέρει δικό τους σωματοφύλακα.
Τον Μπράιαν Ταφ, ειδικό στην παρακολούθηση.
Σκέφτηκα, "Γαμώτο! Θα μας ξετρυπώσει σε δευτερόλεπτα".
Περπάτησα μέχρι τη βίλα.
"Θέλω να ρίξω μια ματιά".
"Κανένα πρόβλημα".
Έτσι, μπήκα μέσα, σάρωσα τον χώρο.
Έδειχνε πολύ ακριβή βίλα.
Τσέκαρα γρήγορα το δωμάτιο.
Σκεφτόμαστε, "Τι κάνουμε αν εντοπίσει κοριό;
"Τι θα κάνουμε;"
Παρακολουθούμε, ελέγχουμε συνεχώς,
ψάχνουμε για απειλές.
Είμαστε συνεχώς σε εγρήγορση.
Η καρδιά μου χτυπούσε τρελά.
Δεν υπήρχε τίποτα προφανώς παράταιρο σε κείνο το δωμάτιο.
Έτσι, ήρθαν ο Ντάγκλας και ο Φρέντι.
Ο Φρέντι και ο Νταγκ πέρασαν στο κεντρικό σαλόνι
και ο Μαζ βγήκε από τη σουίτα του και ήταν με την κελεμπία.
Κοίταξα τον σεΐχη και έδειχνε...
Πώς να το θέσω;
Θα έλεγα σαν σεΐχης.
Προφανώς δεν πρόσεξαν τίποτα,
γιατί το πρώτο πράγμα που παρατήρησαν
ήταν η τσάντα από το Ντουμπάι.
Ο Μαζ κοίταξε κάτω
και μετά κοίταξε εμένα και είπε, "Βρομερό ζώο!
"Τι σου έχω πει;" Και μετά κοίταξε
τον Χολ και τον Σέπαρντ και είπε, "Αυτό το προσωπικό, γαμώτο".
Γέλασαν.
Εγώ έδειχνα κατσαδιασμένος και πήρα την τσάντα.
Ο Φρέντι και ο Νταγκ κάθισαν και άρχισαν να πίνουν.
Ο Μαζ έμπαινε πιο πολύ στον ρόλο,
χτυπούσε τα δάχτυλά του,
παρήγγειλε ένα πολύ ακριβό μπουκάλι κονιάκ
και είπε να του το φέρουν.
Έπιναν σαμπάνια και μπράντι.
Τα κατέβαζαν δίχως τέλος.
Ο Φρέντι Σέπαρντ κι ο Νταγκ Χολ πιστεύουν όλα όσα βλέπουν.
Κορόιδευαν τους παίκτες.
Και άρχισαν να μιλούν για κορίτσια.
Έλεγαν απίστευτα πράγματα.
Ο Φρέντι είπε ότι οι κοπέλες του Νιούκασλ είναι σκύλες
και κορόιδευαν τους οπαδούς.
Την ίδια στιγμή, ο Κόνραντ ήταν δίπλα και παρακολουθούσε το υλικό.
Το βίντεο είναι λίγο θολό.
Οι κάμερες δεν ήταν καλές τότε.
Μιλούσαν πρόστυχα για πολλά πράγματα.
Ήταν απίστευτο να τα ακούς.
Μπαίνεις μέσα κι είναι 50 κορίτσια εκεί.
Μπαίνεις, παίρνεις ένα ποτό, τα κορίτσια είναι εκεί,
κι αποφασίζεις αν θες κάποια.
Ο Μαζ ήταν απλώς ο μεγαλοπρεπής εαυτός του
και έπεισε τον Νταγκ και τον Φρέντι.
Καταδίκαζαν τον εαυτό τους με κάθε τους λέξη.
Δεν το πιστεύαμε.
Ο Φρέντι κι ο Νταγκ είπαν, "Πάμε έξω να περάσουμε καλά".
Πήγαμε σε ένα μέρος, το Milady Palace.
Νάιτ κλαμπ με ερωτικό χορό.
Ήταν γεμάτο κορίτσια κι εκείνοι απολάμβαναν τα πάντα.
Ο Φρέντι Σέπαρντ μέχρι που είπε στον Μαζ, τον Ψεύτικου Σεΐχη,
ότι έπρεπε να είναι προσεκτικοί με το τι έκαναν στο Ηνωμένο Βασίλειο,
λόγω των βρετανικών εφημερίδων.
Αναταραχή επικρατεί απόψε στη Νιούκασλ Γιουνάιτεντ
αφού τα αφεντικά της πιάστηκαν σε κομπίνα εφημερίδας
που στήθηκε από τον Μάζερ Μαχμούντ της News of the World,
γνωστού και ως Ψεύτικου Σεΐχη.
Οι κατηγορίες εναντίον τους
αποκαλύφθηκαν στη News of the World
όταν ένας μυστικός δημοσιογράφος τους έπιασε σε ισπανικό πορνείο.
Η εφημερίδα αναφέρει ότι συχνά γνωρίζουν γυναίκες στα ταξίδια τους.
Ότι κορόιδευαν τους οπαδούς,
αποκαλώντας τις γυναίκες "σκύλες".
Οι αποκαλύψεις έχουν σοκάρει τους οπαδούς.
Πρέπει να παραιτηθούν.
Μετά από όσα είπαν για τις γυναίκες, έχουν θράσος.
Αυτό που έκαναν είναι ασυγχώρητο.
Οι οπαδοί είναι η ψυχή της ομάδας.
Όχι οι διευθυντές.
ΑΠΟΚΛΕΙΣΤΙΚΟ! ΤΟΥ ΜΑΖΕΡ ΜΑΧΜΟΥΝΤ
Είναι εντυπωσιακό το πώς έκανε τα αφεντικά
της Νιούκασλ να κοροϊδεύουν,
"Οι κοπέλες του Νιούκασλ είναι σκύλες".
Ο παγκόσμιος τύπος παρακολουθούσε
αυτό που έκανε ο Μάζερ.
Οι οπαδοί στο χθεσινό παιχνίδι το έκαναν σαφές
ότι ένιωθαν προδομένοι, φωνάζοντας "Ιούδες!"
Ιούδες! Ιούδες!
Και τους καλούσαν συνεχώς να παραιτηθούν,
φωνάζοντας, "Απολύστε τους!"
Απολύστε τ' αφεντικά!
HILTON ON PARK LANE ΛΟΝΔΙΝΟ
Όταν κυκλοφόρησε το άρθρο,
ο Μάζερ κέρδισε το βραβείο Δημοσιογράφος της Χρονιάς 1999.
Είναι εκπληκτικό.
Ήταν απλώς
κορυφαία, μυστική, ερευνητική δημοσιογραφία
που δεν θα έφτανα ποτέ.
Δεν θα μπορούσα να κάνω κάτι τόσο καλό.
Ο ΔΙΚΟΣ ΜΑΣ Ο MAZ ΔΗΜΟΣΙΟΓΡΑΦΟΣ ΤΗΣ ΧΡΟΝΙΑΣ!
Ήμουν πολύ περήφανος.
Είναι τεράστια υπόθεση. Είναι Όσκαρ,
τα Όσκαρ για το επάγγελμά μας.
ΚΑΙ ΤΟ ΒΡΑΒΕΙΟ ΠΗΓΑΙΝΕΙ ΣΤΟΝ... ΨΕΥΤΙΚΟ ΣΕΪΧΗ
Δεν υπάρχει μεγαλύτερη έξαψη
από το να βλέπεις μια φοβερή ιστορία που ανακάλυψες
στο πρωτοσέλιδο, και να ξέρεις
ότι όλοι οι συνάδελφοι σε θαυμάζουν.
ΒΡΑΒΕΙΑ ΒΡΕΤΑΝΙΚΟΥ ΤΥΠΟΥ ΔΗΜΟΣΙΟΓΡΑΦΟΣ ΧΡΟΝΙΑΣ 1999
ΜΑΖΕΡ ΜΑΧΜΟΥΝΤ NEWS OF THE WORLD
Πλέον, ο Μάζερ ήταν ο πιο καλοπληρωμένος στην εφημερίδα.
Και δικαίως.
Σίγουρα θαύμαζα τον Μαζ.
Είχε αυτό που ήθελαν οι άλλοι.
Τον θαυμασμό των αναγνωστών
και τον θαυμασμό του κατεστημένου.
Αν κουνούσε το δαχτυλάκι του, έπαιρνε τα λεφτά για ένα άρθρο,
ενώ οι υπόλοιποι έπρεπε να ικετέψουμε.
Ήταν ένα παιχνίδι γι' αυτόν. Και κέρδιζε το παιχνίδι. Κάθε φορά.
Θυμάμαι να τον βλέπω σε ένα όμορφο αμάξι,
να πηγαίνει σε υπέροχα εστιατόρια.
Τα κοσμήματα, το ρολόι του, είχε ένα Rolex.
Τεράστιο διαμέρισμα τεσσάρων υπνοδωματίων στο Κένσινγκτον.
Ήταν εξαιρετικός δημοσιογράφος. Ήταν.
Αλλά ένα θα σας πω,
ήταν αδίστακτος.
Εντελώς αδίστακτος.
Και τίποτα δεν θα τον σταματούσε.
Απολύτως τίποτα δεν θα τον σταματούσε.
Ο ΜΆΖΕΡ ΜΑΧΜΟΎΝΤ ΠΡΟΣΕΓΓΊΣΤΗΚΕ ΓΙΑ ΣΧΟΛΙΑΣΜΌ, ΑΛΛΆ ΔΕΝ ΑΝΤΑΠΟΚΡΊΘΗΚΕ.
Η ΕΦΗΜΕΡΊΔΑ NEWS UK ΠΡΟΣΕΓΓΊΣΤΗΚΕ ΓΙΑ ΣΧΟΛΙΑΣΜΌ, ΑΛΛΆ ΔΕΝ ΑΝΤΑΠΟΚΡΊΘΗΚΕ.
Υποτιτλισμός: Τζίνα Ρουμανά
Επιμέλεια Σύλβια Τσάτσαρη